Lähdesuojaa ei saa heikentää | Tony Hagerlund
Suomalainen yhteiskunta on menossa kummalliseen suuntaan. Eduskunnassa pohditaan ihan vakavissaan että lähdesuojaa heikennettäisiin.
Lähdesuoja tarkoittaa sitä että tiedotusvälineiden palveluksessa olevilla ja tietyissä rajoissa oikeus kieltäytyä paljastamasta uutislähteitään, kun heitä kuullaan todistajina oikeudenkäynnissä tai esitutkinnassa. Lähdesuojan tarkoitus on taata tiedotusvälineille mahdollisuus valvoa vallankäyttöä. Vaikkapa valtion virkamies voi kertoa esimiestensä laittomuuksista toimittajalle.
Lakimuutoksen taustalla ovat osaltaan poliisin ongelmat. Poiisi vuotaa kuin seula - esitutkintamateriaalia päätyy julkisuuteen ja käräjöinti alkaa lehdistössä kauan ennen oikeussalia.
Ratkaisu on kuitenkin ristiriitainen, annetaan poliisille lisää valtuuksia ja tietoa. Sitten voisivat vuotaa vielä enemmän julkisuuteen.
Suomalainen demokratia ei voi hyvin. Kansalaisten äänestysinto laskee ja monet puolueet ovat sotkeutuneet kaulaansa myöten epämääräisiin vaalirahoihin. Useat poliitikot eivät ymmärrä mitää pahaa on julkisen tukirahan kierrättämisessä omaan vaalikampanjaan ja kansainväliset demokratiaa arvioivat mittarit vilkuttavat punaista.
Mitä ryhdytään tekemään: no tietenkin heikentämään sananvapautta ja hankaloittamaan lehdistön toimintaa... Jos ikävät asiat eivät tule julkisuuteen, niitä ei ole. Eikös niin?
Pysyväislinkki Submitted by Mikko Ellilä (ei varmistettu) on 23. syyskuu 2009 - 18:28.
Mitäs sanot siitä, että
Mitäs sanot siitä, että sinun puolueesi naisjärjestö Vihreät naiset ry ilmoitti vastustavansa sananvapautta ja kannattavansa jumalanpilkkatuomioita? Ks. http://www.vihrealanka.fi/uutiset/halla-aho-sai-sakot-uskonrauhan-rikkom... Kaupunginvaltuutettu Jussi Halla-aho on tuomittu Helsingin käräjäoikeudessa uskonrauhan rikkomisesta sakkoihin. Sen sijaan syyte kiihottamisesta kansanryhmää vastaan hylättiin. [b]Halla-ahon blogikirjoitukset tarttuivat syyttäjän haaviin Vihreiden naisten tehtyä niistä tutkintapyynnön.[/b] Syyte tuli lopulta eri kirjoituksesta, kuin mihin tutkintapyyntö kohdistui. [b]Järjestö on kuitenkin tyytyväinen oikeuden päätökseen.[/b] [i][b]”Olemme hirveän tyytyväisiä, että oikeudessa on nyt määritelty ne rajat, joiden puitteissa ihmiset voivat kirjoittaa”,[/b][/i] sanoo puheenjohtaja Heli Järvinen.
Pysyväislinkki Submitted by Tony Hagerlund on 24. syyskuu 2009 - 19:00.
Sanon ensinnäkin että
Sanon ensinnäkin että kyseessä on kaksi eri asiaa. Lähdesuojan tehtävä on taata toimittajille mahdollisuus puuttua yhteiskunnallisiin epäkohtiin ilman että heidän tarvitsee paljastaa lähteitään. Halla-ahon tapauksessa kyse oli sananvapaudesta. Oikeus totesi että hän syyllistyi uskonrauhan rikkomiseen. Vihreät naiset oli vain taho joka halusi asian oikeuskäsittelyyn, rajan määritti oikeuslaitos. Sananvapaus ei ole vain vapautta sanoa, vaan myös velvollisuus seisoa sanojensa takana. Eivät Vihreät naiset mielestäni vastustaneet sananvapautta, vaan sitä miten sananvapautta yhdessä tapauksessa käytettiin.